Rosenborg reagerer på null handler med agent Solbakken
TV 2 meldte i går at FIFA er koblet inn for å undersøke flere overganger der Norges mest suksessrike agent har vært involvert de siste årene. En talsperson i FIFA bekrefter opplysningene i en mail til VG. - Vi kan bekrefte at vi ble kontaktet av Norges Fotballforbund og at vi nå analyserer materialet vi har mottatt for å evaluere et potensielt neste steg - hvis det finnes noen. Vi kan ikke kommentere saken noe mer på nåværende tidspunkt, skriver talspersonen. - Jeg er glad for at NFF og FIFA ser på alle overgangene mine. Det er slik det skal være, og utover det har jeg ingen kommentar, skriver Jim Solbakken i en sms til VG.I Trondheim følger Rosenborg sakene rundt den omstridte agenten på minst en armlengdes avstand. Mangeårig sportsdirektør, Erik Hoftun, forteller at Jim Solbakken ikke har vært involvert i en eneste spillerovergang så lenge han har jobbet i Rosenborg-administrasjonen. Den tidligere midtstopperen ble ansatt 1. januar 2008. Hoftun bekrefter at Solbakkens tilsynelatende tilbakeholdenhet overfor RBK har vært et tema i klubbmiljøet. - Det er litt spesielt. Vi har stusset over det. Men det er ikke forbudt, sier Hoftun til VG. - Syns du det er rart? - Vi har jo skjønt at RBK ikke har vært prioritert av Jim. Ikke så rart den perioden Ole Gunnar Solskjær var i Molde, for de to har jo en spesiell link, men ikke ulovlig å prioritere andre trenere/klubber. - Har du noen eksempler på spillere dere har ønsket, men der dere har følt dere «sjanseløse» hvis Molde har ønsket den samme spilleren? - Har ikke lyst til å kommentere enkeltspillere, svarer Erik Hoftun.Rosenborgs styreleder Ivar Koteng sier at det ville vært «naturlig» at Rosenborg gjorde avtaler med en så stor agentaktør som Jim Solbakken, men føler at han har for liten fartstid i vervet til å mene noe om saken. Etter det VG kjenner til ble det tidligere i år holdt et møte mellom daværende RBK-trener Per Joar Hansen og Jim Solbakken i håp om å bedre samarbeidsklimaet.* Jim Solbakken er en av de mest profilerte agentene i Fotball-Norge. * Solbakken er nær venn med tidligere Molde- og Cardiff-manager Ole Gunnar Solskjær. Solbakken har vært knyttet til flere spilleroverganger til klubbene Solskjær har trent. * Fotballtidsskriftet Josimar beskyldte i slutten av oktober Solbakken for å ha sittet på begge sider av bordet da Mame Biram Diouf ble solgt fra Molde til Manchester United i 2009. Solbakkens advokat, Erik Flågan, representerte da Diouf, mens Solbakken representerte Molde. * Også Anders Lindegaards overgang fra Aalesund til Manchester United måtte tåle kritikk. Josimar antydet at Atta Aneke ble hentet inn som Solbakkens stråmann for å representere Aalesund, siden Solbakken allerede representerte Manchester United. * Jonathan Parr trodde i ett år at han hadde Solbakken som agent, inntil han satt på flyplassen på vei til England for å signere en proffkontrakt. Da fikk han vite at Solbakken representerte kjøpende klubb. * Tidligere sportsdirektør i Viking, Egil Østenstad, samt fotballspeider Jon Thorstensen, er blant dem som hevder å ha hatt ubehagelige opplevelser med Solbakken. * Solbakken tilbakeviser alle anklagene mot ham og har varslet søksmål mot Josimar. Uten at det foreløpig har resultert i at noen av spillerne i «stallen» til romsdalingen har havnet i Trondheim. I sommer ble også «Perry» løst fra sin kontrakt med Lerkendal-klubben. Jim Solbakken har ikke svart på VGs spørsmål om hvorfor han - som Norges største agent de siste årene - ikke har stått bak noen overganger til og fra Rosenborg.Under den mye omtalte overgangssaken i august i fjor vakte det oppsikt da Veigar Pall Gunnarssons agent Arnor Gudjohnsen uttalte at han var sikker på at Solbakken ønsket at Gunnarsson skulle gå til Vålerenga - og ikke Rosenborg - sommeren 2011. Et av argumentene Solbakken ifølge Gudjohnsen kom med for å velge bort Rosenborg, fikk retten i Sandvika til å reagere. - Han sa at Rosenborg hadde dårlig økonomi og at det ikke var sikkert de kunne betale kontrakten til Gunnarsson. Han sa til og med at de kunne gå konkurs, fortalte Arnor Gudjohnsen. - Rosenborg?! utbrøt aktor Morten Stene. Da aktor spurte om han trodde det i det hele tatt var en mulighet at RBK kunne gå konkurs, svarte han: - Ikke i det hele tatt, men jeg tenkte at han kanskje hadde innsideinformasjon. Jeg tenkte ikke noe mer på det. Aktor spurte om det er mulig at det var en misforståelse. Kunne Solbakken ha ment at Stabæk skulle gå konkurs, ikke RBK? - Nei, jeg kan ikke forestille meg det, fordi han prøvde å trekke Veigar vekk fra Rosenborg. Han ville at han skulle skrive under for Vålerenga, forklarte Gudjohnsen. Under rettssaken i overgangssaken beskrev Erik Hoftun konkurspåstandene som «tøv». I august 2013 svarte Jim Solbakken slik på påstandene om at han skulle ha hevdet at Rosenborg kunne gå konkurs: - Arnor ringte meg og ville ha råd vedrørende Veigar. Han fortalte at han ikke hadde peiling på norsk fotball og lønninger her. Jeg ga ham noen innspill på telefon, men kan ikke huske at jeg har fortalt om RBKs økonomi, skrev Solbakken i en sms til VG.
Jim Solbakken har sendt en rekke spillere til Molde, ikke minst da kompisen Ole Gunnar Solskjær var trener. Erik Hoftun mener at Rosenborg, Moldes erkefiende, ikke har vært prioritert av agenten. minst da kompisen Ole Gunnar Solskjær var trener. Erik Hoftun mener at Rosenborg, Moldes erkefiende, ikke har vært prioritert av agenten.